《送庐陵王月窗秀才之武昌谒秋壑贾侍郎》
宋代·宋伯仁

一緉芒鞋一橐诗，等闲西上欲何之。青原山下家虽远，黄鹤楼前笛未吹。

秋壑最宜秋到后，月窗当趁月明时。问君如见调羹手，说寄梅花寄阿谁。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。